《行香子》
金朝·王哲

三鼓才分，火德行香。月初端、正照心王。红红赫赫，炜炜煌煌。

见本真生，灵真慧，太真匡。

三处均匀，一路平康。睹青天、瑞霭舒张。纵横攒聚，能罩圆方。

早弄圭环。持圭璧，执圭璋。

作者简介：（1112—1170）咸阳人，道士，初名中孚，字允卿。熙宗天眷初应武举，改名德威，字世雄；海陵王正隆四年学道，改名，字知明，号重阳子。倜傥尚义，不拘小节，好属文，才思敏捷。学道后往来终南山一带，曾在终南县南凿穴而居。后至山东崳山全真庵。所创教派名全真道。马丹阳、丘长春、王玉阳、郝广陵、谭处端皆其弟子。